**סיכום ימי הלמידה- לפי ימים**

**יום חמישי 4/7/19**

אחר הצהריים טובים לנבחרת!

את היום פתחנו בדברי ברכה של יורם ויניב.

לאחר מכן התחלקנו לקבוצות נפגשים בהן הכרנו דרך ציטוטים מעולם החינוך👩🏻‍🎓.

לאחר ההיכרות האישית התחלנו להכיר את שפת העמק בטעימות מהמצפן🧭.

פגשנו את פורום מובילים ששיתפו אותנו בסיפורי עשיה מהעמק בסימן: יחיד, יחד, יצירה ומרחב.

שאלנו שאלות, חילצנו עקרונות, הבענו רגשות ותלינו הכל באודיטוריום.

לאחר מכן צללנו פנימה אל עולם הSTEM בהרצאת השראה של האחת והיחידה - ג'ן מוריסון🧙🏼‍♀

בהרצאה שמענו מה זה STEM וקיבלנו חיבור לעולם הגדול.

משם המשכנו להתכנס לתוך עקרונות הStemaianot: התבוננו, טיילנו, שוחחנו ולבסוף גם יצרנו את העקרונות כדגמים מעוררי מחשבה🤩.

סיימנו את היום בנפגשים - וכתבנו לעצמנו מכתב בבקבוק🍾: איך תיראה העשיה הstemit שלי שנה מהיום??

ונפרדנו לסוף שבוע , לא לפני שקיבלנו שיעורי בית:

להסביר למישהו מסביבתנו הקרובה מה זה Stem???

הייתן נפלאות, שמחות שקפצתן יחד איתנו למים.

מצפות לשבוע משמעותי יחד... אגרו כוחות להמשך💪🏼

**יום ראשון 7/7/19**

ערב טוב לכולם/ן בתום יום עמוס וגדוש נסכם בכמה מילים:

פתחנו את היום בנפגשים בשאילת השאלות שהיינו רוצות שישאלו אותנו, לאחר מכן כל אחת בחרה שאלה עליה תרצה לענות.

התרגיל שיקף את המהות הבסיסית של STEM שהיא להיות במקום שואל והמקום בוחר כל הזמן.

את הבוקר המשכנו בהרצאת השראה של רויטל לבגורן המקסימה. תרגלנו יחד דפוס חשיבה מתפתח ואף חשבנו על פרקטיקות יישומיות בשטח.

את הגישה החדשה בחנו דרך כובעי דה בונו בקבוצות קטנות. ניתחנו דילמה מחיי מנחה STEM ותרגלנו גמישות מחשבתית כאשר החלפנו כובעים והצענו פתרונות מדפוסי חשיבה שונים.

לאחר ארוחת צהריים טעימה המשכנו לחלקו השני של היום: כלים פדגוגיים דיגיטליים עם אפרת מעטוף הנפלאה.

כל אחת הציגה את עצמה ביחס לSTEM ולאחר מכן בקבוצות לפי ארגונים בנינו אקוסיסטם והטמענו עוד קצת את המושג החשוב הזה.

סיימנו את היום בנפגשים - מה לקחנו מהיום הזה? עם תנועה בחלל הכיתה או זריקת חבל אחת לשניה....

תודה למרצות המופלאות. תודה לכם/ן על הסבלנות, הלמידה ושיתוף הפעולה.

נפגש מחר. לילה טוב😴

**יום שני 8/7/19**

נבחרת אליפות!! איזה יום היה לנו...

פתחנו בנפגשים צבעוני במיוחד😬🎊😴🤷🏽‍♀👍🏼👟

דרך שפת האימוג'י הבענו את הדרך שעשינו מתחילת התהליך ועד היום...

(בסך הכל יומיים ובכל זאת דרך משמעותית)

המשכנו בתהליך PBL מרתק ועשיר על בעית התחבורה הציבורית של העמק🚌🚜.

עבדנו בקבוצות קטנות. פגשנו מארגנים גרפיים📊 , כלים דיגיטליים🖥, מתודות פדגוגיות🎁 ובעיקר את עצמנו כלומדים📚.

התחברנו אחת לשניה👭 ואחד לשני👬 ויצרנו תוצרים איכותיים, מקצועיים שלא מביישים אף מומחה בתחום👨🏽‍🔬.

בזכות היצירתיות👩🏻‍🎨, המעוף🦅 והלמידה הרצינית🤖 הגענו לסיומו של יום עייפים אך מרוצים🤯.

ואפילו יורם קרין הספיק להתרשם מהפתרונות...🤔

תודה לאפרת ורויטל על ליווי היום❤.

תודה לכם על משובים מחממי לב🥰. זה נותן הרבה כח להמשך💪🏼.

נפגש לאחר הפוגה קצרה לעוד כריכונים, פחממות ריקות וראשים מלאים🧠.

**יום רביעי 10/17/19**

נבחרת יקרה, רגע לפני סיום.

היום עברנו יום גדוש ונפלא יחד❤.

פתחנו בנפגשים במפגש ארוך שכלל שני חלקים:

עפרונות מדברים✏✏ לעיבוד PBL כחווית למידה.

לאחר מכן חלקנו סיפורי הצלחה✌🏻 וקיבלנו מסאז' רוחני זו מזו💆🏽💆🏻‍♂.

המשותף לשתי המתודות זה השקט🤫 וההכרח להקשיב👂🏼 לחשוב🧠, לדייק🧐 ולשתף 🤝🏾מתוך התבוננות פנימית ומתן מקום לכל אחד ואחת👩🏼‍🦰👨🏼.

יצאנו מרחפים בכמה סנטימטרים מעל הקרקע מהעוצמה של השיתוף והפרגון🥰.

שמחים ומועצמים פגשנו את אן המקסימה שחיברה אותנו לGrowth mindset דרך התמודדות עם חסם השפה👄 והוראה באנגלית.

הבנו שמותר להתנסות🥳 ולטעות😖 גם מול תלמידים ולשתף אותם בהליך למידה שגם לנו הוא אחר ואולי מרתיע😳.

לאחר ארוחת הצהריים התחלקנו למרחבי בחירה💍.

תודה לעינת, תאיר ושירה שבאו במיוחד לחלוק איתנו מתחומי העיסוק הStemim שלהן💐.

נחשפנו וטעמנו משחוק🎲, מייקינג🛠 , מאסטרי💯 ואומנות🎨.

חווית הבחירה עימתה אותנו עם מיומנות של צמצום, וויתור, הסתגלות ואנחנו מקוות שגם הנאה...👏🏼👏🏼👏🏼

סיימנו בנפגשים דל משתתפים😢.

חשוב לנו לבקש את הישארותכן/ם עד הסוף, זה נותן הרגשה טובה יותר ומכבד את המשתתפים.

מחר נפגשים מוקדם ⏰ליום של סיכום תחילתו של מסע🥾.

אנא הגיעו בזמן, וצאו בזמן.

נפגש....❤

**יום חמישי 11/7/19**

וואי וואי וואי זה נגמר .. מאמינים? 😱 אבל בעצם גם רק מתחיל🤔.

המון תקווה ואופטימיות באוויר... 🤩

סיכום יום:

פתחנו בנפגשים לפנות בוקר, חלקנו התקשו לעכל את השעה המוקדמת😴.

פתחנו באתגר הטנגרם. ויצרנו משולשים מחלקי טנגרם ובסוף מהאיברים שלנו ממש... יצאנו מהקופסא.

משם עברנו למעגלי פיצוח עם המסגרות שלנו.

היה מרתק לפגוש אנשים המתמודדים עם אתגרים זהים לשלנו, לחשוב יחד על מה מייחד אותנו, לשמוע ולהשמיע.

לאחר מכן חזרה אלינו ג'ן מלכת הSTEM וילד הצבנו מטרות משותפות לתש"פ... היינו חלק מתהליך עיצוב STEMaianot!!! מרגש!!

אחרי העיצוב התכנסנו לפי ארגונים לקראת תכנית עבודה. התמקדנו, עבדנו וחשבנו יחד. קשרנו חוטים לבלונים הרבים שהפרחנו לאוויר כל השבוע. מילים מפוצצות וקלישאות הפכו לרגע קצת יותר אמיתיות..

ואז... נפרדים... אה... נפגשים. אחרון ודי. מה קיבלנו מימי הלמידה, מה קיבלנו מהקבוצה הקטנה.

אין ספק שקרה כאן קסם.

בתוך 5 ימים נוצרו קשרים, חיבורים, שותפות ואין ספק שזוהי רק תחילתה של ידידות נפלאה...

תודה לכל מי שענתה על המשובים ומי שטרם... נא למלא בהקדם...

תודה על שיתוף הפעולה, על הנכונות להפתח, להחשף, להתנסות.

תודה על הנכונות להגיע בחופשה, להתמיד ופשוט להיות כל יום מחדש.

תודה לנועה האהובה שלנו שבתום כתיבת שורות אלו תעזוב את הקבוצה 😢.

לקבוצה הזו יתווספו חברי הנבחרת הוותיקה ובאמצעותה נתקשר מעתה והלאה.

חופש טוב, ונתראה בקרוב

כאן בשבילכם....